CELEX: 62012CA0284
Language: lv
Date: 2013-11-21 00:00:00
Title: Lieta C-284/12: Tiesas (otrā palāta) 2013. gada 21. novembra spriedums ( Oberlandesgericht Koblenz (Vācija) lūgums sniegt prejudiciālu nolēmumu) — Deutsche Lufthansa AG/Flughafen Frankfurt-Hahn GmbH (Valsts atbalsts — LESD 107. un 108. pants — Priekšrocības, ko publisks uzņēmums, kurš pārvalda lidostu, ir piešķīris zemo cenu aviosabiedrībai — Lēmums uzsākt oficiālu šī pasākuma izmeklēšanas procedūru — Dalībvalstu tiesu pienākums ievērot Komisijas vērtējumu, ko tā ir veikusi šajā lēmumā saistībā ar atbalsta esamību)

8.2.2014   
            
            
               LV
            
            
               Eiropas Savienības Oficiālais Vēstnesis
            
            
               C 39/5
            
         Tiesas (otrā palāta) 2013. gada 21. novembra spriedums (Oberlandesgericht Koblenz (Vācija) lūgums sniegt prejudiciālu nolēmumu) — Deutsche Lufthansa AG/Flughafen Frankfurt-Hahn GmbH
   
   (Lieta C-284/12) (1)
   
   (Valsts atbalsts - LESD 107. un 108. pants - Priekšrocības, ko publisks uzņēmums, kurš pārvalda lidostu, ir piešķīris zemo cenu aviosabiedrībai - Lēmums uzsākt oficiālu šī pasākuma izmeklēšanas procedūru - Dalībvalstu tiesu pienākums ievērot Komisijas vērtējumu, ko tā ir veikusi šajā lēmumā saistībā ar atbalsta esamību)
   2014/C 39/08
   Tiesvedības valoda — vācu
   
      Iesniedzējtiesa
   
   
      Oberlandesgericht Koblenz
   
   
      Lietas dalībnieki pamata procesā
   
   
      Prasītāja: Deutsche Lufthansa AG
   
   
      Atbildētāja: Flughafen Frankfurt-Hahn GmbH
   
   
      Piedaloties: Ryanair Ltd
   
   
      Priekšmets
   
   Lūgums sniegt prejudiciālu nolēmumu — Oberlandesgericht Koblenz — LESD 107. panta 1. punkta un LESD 108. panta 3. punkta, kā arī Komisijas 2006. gada 16. novembra Direktīvas 2006/111/EK par dalībvalstu un publisku uzņēmumu finansiālo attiecību pārredzamību, kā arī par dažu uzņēmumu finanšu pārredzamību (OV L 318, 17. lpp.) 2. panta b) punkta i) apakšpunkta interpretācija — Valsts atbalsts — Priekšrocības, ko zemo cenu aviosabiedrībai piešķīris publisks uzņēmums, kurš ekspluatē lidostu — Komisijas lēmums uzsākt šā atbalsta formālu pārbaudes procedūru — Dalībvalstu tiesu iespējams pienākums ņemt vērā Komisijas vērtējumu attiecībā uz minētā atbalsta selektīvo raksturu
   
      Rezolutīvā daļa:
   
   Ja atbilstoši LESD 108. panta 3. punktam Eiropas Komisija ir uzsākusi minētā panta 2. punktā paredzēto oficiālo izmeklēšanas procedūru attiecībā uz nepaziņotu pasākumu, kas tiek izpildīts, valsts tiesai, kura ir saņēmusi lūgumu likt izbeigt šī pasākuma izpildi un atgūt jau izmaksātās summas, ir pienākums veikt visus pasākumus, kas ir vajadzīgi, lai izdarītu secinājumus no iespējama pienākuma apturēt minētā pasākuma izpildi neizpildes.
   Šajā nolūkā valsts tiesa var nolemt apturēt attiecīgā pasākuma izpildi un likt atgūt jau izmaksātās summas. Tā var arī nolemt izdot rīkojumu veikt pagaidu pasākumus, lai aizsargātu, pirmkārt, attiecīgo personu intereses un, otrkārt, Eiropas Komisijas lēmuma uzsākt oficiālu izmeklēšanas procedūru lietderīgo iedarbību.
   Ja valsts tiesai ir šaubas par to, vai attiecīgais pasākums veido valsts atbalstu LESD 107. panta 1. punkta nozīmē, vai par lēmuma uzsākt oficiālu izmeklēšanas procedūru spēkā esamību vai interpretāciju, tā var, pirmkārt, lūgt Eiropas Komisijai sniegt paskaidrojumus un, otrkārt, var uzdot prejudiciālu jautājumu vai saskaņā ar LESD 267. panta otro un trešo daļu tai ir jāuzdod prejudiciāls jautājums Eiropas Savienības Tiesai.
   
      (1)  OV C 273, 8.9.2012.